alexandrainst/scandi-wiki huggingface dataset:
Termodynamikken si nulte lov

Termodynamikken si nulte lov er ei generell utsegn om lekamar i termisk likevekt som er i kontakt med kvarandre og dannar eit grunnlag for konseptet temperatur. Den mest vanlege forma av den nulte lova er: 

Med andre ord seier den nulte lova at om ein ser på ein matematisk binær relasjon så er termisk likevekt transitiv. Enkelte kallar dette derfor for «den transitive eigenskapen i termodynamikk».

Historie 
Uttrykket fekk namnet «den nulte lova» av Ralph H. Fowler fordi ho på mange måtar er meir fundamental enn dei andre termodynamiske lovene. Det var først på midten av 1900-talet at setninga fekk status som ei lov, lenge etter dei tre andre var stadfesta og i bruk. Det er framleis diskusjonar om statusen til lova i forhold til dei tre andre lovene.

Kjelder 

 Denne artikkelen bygger på «Zeroth law of thermodynamics» frå , den 20. februar 2008. 
  oppgav desse kjeldene:
 Jos Uffink, J. van Dis, S. Muijs; Grondslagen van de Thermische en Statistische Fysica; Utrecht University

 

0 lov
DoubleTwist

doubleTwist er eit fildelingsprogram laga med tanke på lovleg fildeling mellom datamaskiner. Programmet er utvikla av selskapet DoubleTwist Ventures og av Jon Lech Johansen (Som er meir kjent under namnet kallenamnet DVD-Jon).

Målet for programmet er å gjera fildeling like lett som å sende ein E-post, og er derfor eit grafisk basert program, slik at det skal vere lett å bruke av alle. Programmet er først og fremst beregna på deling av mediafiler, som musikk, film og bilete.

Programmet er enno i betafasen, noko som gjer at det kan virke ustabilt for nokon, og det støttar ikkje andre operativsystem enn Windows XP og Windows Vista, men støtte for fleire operativsystem skal kome seinare.

Widgets 

Widgets er tillegsfunksjonar som du kan bruke for å tilpasse doubleTwist til dine behov, eller for å gjere det enklare for venar å få oversikt over kva du har delt.

Oversikt over tilgjengelege widgets 

Twist me! - Ein tillegsfunksjon som gjer at du kan kan leggje ut informasjon over kva du har delt via Facebook.

Bakgrunnsstoff 
 Heimesida til doubleTwist  - Her kan du lese meir om programmet, og du kan laste ned klienten.
 Last ned Twist me! 

Fri programvare
Nettverksprogramvare
Windows-program
Svart lekam

Ein svart lekam er i fysikk ein lekam som absorberer all stråling som fell på han. Ingen elektromagnetisk stråling passerer gjennom og ingenting vert reflektert. Sidan ikkje noko lys vert reflektert eller transmittert, vil lekamen ha ein svart utsjånad når han er kald. Når ein lekam absorberer all elektromagnetisk stråling uansett bølgjelengd, vert han òg kalla ein absolutt svart lekam. 

Om ein svart lekam er varm gjer desse eigenskapane han til ei ideell kjelde for varmestråling. Om ein perfekt svart lekam ved ein viss temperatur er omgjeve andre lekamar i termisk likevekt ved same temperatur, vil han i snitt stråle ut nøyaktig like mykje som han absorberer ved alle bølgjelengder. Sidan absorpsjonen er lett å forstå — alle stråler som treffer lekamen vert absorbert — er emisjonen, eller utstrålinga, like enkel å forstå. 

Ein svart lekam med temperatur T emitterer nøyaktig dei same bølgjelengdene og med same intensitet som ein ville ha i omgjevnader i likevekt med temperatur T, og som ville vorte absorbert av lekamen. Sidan strålinga i slike omgjevnader har eit spekter som berre er avhengig av temperatur, er temperaturen til lekamen direkte relatert til bølgjelengdene til lyset som vert emittert. Ved romtemperatur emitterer svarte lekamar infraraudt lys, men ved temperaturar på eit par hundre grader Celsius byrjar svarte lekamar å emittere synlege bølgjelengder, først raudt, og etter kvart som han vert varmare oransje, gult, kvitt og til slutt blått. Vert lekamen enno varmare strålar han ultrafiolett lys.

Uttrykket «svart lekam» vart introdusert av Gustav Kirchhoff i 1860. Lyset emittert av ein svart lekam vert kalla svartlekamstråling.

Om ein opnar eit lite vindauge i ein omn, så har alt lys som kjem gjennom vindauget særs lågt sannsyn for å forlate omnen igjen utan å verte absorbert. Derfor fungerer slike hol som ein ideell svartlekamradiator. 

Svartlekamstråling gjev innsikt i tilstandar av termisk likevekt i eit kontinuerleg felt. I klassisk fysikk vil kvar enkelt fouriermodus i termisk likevekt ha same energi, som fører til meiningslause resultat sidan det vil gje ei uendeleg energimengd i alle kontinuerlege felt. Svarte lekamar kan teste eigenskapane til termisk likevekt fordi dei emitterer stråling som er termisk fordelt. Studiar av lovene til svarte lekamar førte til kvantemekanikk.

Bruken av omgrepet svart lekam varierer, og det vert ofte avgrensa til spesielle bølgjeband. Då treng ikkje overflata vere svart i det heile. Snø er til dømes nær svart i den infraraude delen av spekteret.

Sjå òg 
 Effektiv temperatur
 Fargetemperatur
 Infraraudt termometer
 Fotonpolarisering
 Ultrafiolett katastrofe
 Plancklova
 Rayleigh-Jeans-lova

Kjelder 
 Delar av denne artikkelen bygger på «Black body» frå , den 20. februar 2008. 
 
 

Termodynamikk
Elektromagnetisk stråling
Astrofysikk
Nullpunktsenergi

Nullpunktsenergi er den lågast mogelege energien som eit kvantemekanisk fysisk system kan ha, og er energien til grunntilstanden i systemet. Dette omgrepet vart først lagt fram av Albert Einstein og Otto Stern i 1913. Uttrykket nullpunktsenergi er ei omsetjing av det tyske Nullpunktsenergie. Alle kvantemekaniske system har ein nullpunktsenergi. Uttrykket vert ofte nemnt i samband med grunntilstanden til kvanteharmoniske oscillatorar og nullsvinginga til desse. I kvantefeltteori er det eit synonym for vakuumenergi, energimengda som er assosiert med vakuumet i det tomme rommet. I fysisk kosmologi er vakuumenergien opphavet til den kosmologiske konstanten. Eksperimentelt fører nullpunktsenergien til vakuum direkte til casimireffekten. 

Sidan nullpunktsenergien er den lågaste energien som eit system kan ha, kan ikkje denne energien fjernast frå systemet. Eit uttrykk som er knytt opp til dette er nullpunktsfelt, som er det lågaste energinivået til eit fysisk felt, til dømes grunntilstanden, som er ulik null.

Kjelder 
 Denne artikkelen bygger på «Zero-point energy» frå , den 20. februar 2008.

Fotnotar 

Grunnleggjande fysikk
Energi
Kvantefeltteori
Aplitt

Aplitt er ein helt lys og særs finkorna granittisk gangbergart, samansett av
kalifeltspat og kvarts.

Bruk 
Aplitt vert bruka til ulike industrielle formål. Spesielt utmerkar aplitt seg som styrkeelement i betongindustrien. Aplitt er eit naturleg pozzolan, eit tilslagsmateriale som utviklar styrke ved blanding med sement eller leska kalk og vatn. Aplitt kan erstatte meir enn 80 prosent av sementinnhaldet i betong. Sidan aplitt ikkje vert brent, vert det ikkje frigjort karbondioksid ved framstillinga, slik som ved sementproduksjon. Bruk av aplitt i betongen kan slik bidra til å redusere klimagassutsleppa.

Førekomst 
I Finnvolldalen i Namsskogan er det store førekomstar av aplitt; men omfanget er ikkje fullstendig kartlagt. Lokalt er det tru på at bryting av aplitt vil verte ei viktig næringsveg framover.

Tilsvarande førekomstar skal berre finnast eit par andre stader i verda, deriblant i Toscanai Italia.

Referansar 

Felsiske bergartar
Faneritiske bergartar
Pozzolan

Pozzolan er stoff som ved reaksjon med kalkhydrat og vatn dannar liknande produkt som ved reaksjon mellom portlandsement og vatn. Pozzolan-stoff kan verte bruka som tilsats eller som erstatning for ein del av portlandsement. Dei mest kjende er flygeoske og silikastøv. Silikastøv er eit 
avfallsstoff frå ferrosilisiumframstilling.

Andre tilsatsstoff kan brukast ved støyping under vatn, dei kan vere smørande eller
stabilisarende.

Namnet pozzolan kjem frå  byen Pozzuoli nær Napoli.  Her fann romarane vulkanoske som dei knuste og blanda med brent kalk.  Blandinga gav eit sterkt bindemiddel som dei brukte ved muring av store byggverk.  Vulkanoska kom frå kalksteinsom under vulkanutbrot var utsett for høge temperaturar.

Kjelder
Høgskolen i Bergen: Kompendium i betongteknologi 
Framstillingsmetodar for sement

Bakgrunnsstoff

Betong
Sement
Bay of Plenty

Bay of Plenty (maori Te Moana-a-Toi), ofte avkorta til BoP, er ein region på Nordøya på New Zealand, eit landområde som ligg innanfor havbukta med same namn. Den største byen i Bay of Plenty er Tauranga, i den vestlege delen.

Sjølve havbukta 

Bukta strekkjer seg frå  basis av halvøya Coromandel Peninsula i vest til Cape Runaway i aust. Området er avgrensa av åsrekkjene Kaimai og Mamaku Ranges mot vest, og strekkjer seg innover i landet til dei sparsamt busette skogområda kring Rotorua, Kawerau og Murupara.
Fleire øyer ligg ute i bukta, mellom desse Mayor Island/Tuhua, Motiti Island, Whale Island og, mest kjend, den aktive vulkanen på øya Whakaari/White Island.

Bukta vart namngjeven av kaptein James Cook ein gong i november 1769. Cook gav henne namnet Bay of Plenty («overflodsbukta») etter at han la merke til dei overveldande matlagra i fleire māorilandsbyar han vitja langs kysten; i sterk motsetning til dei observasjonane han tidlegare hadde gjort i Poverty Bay ('fattigdomsbukta').

Regionen 

Regionen hadde ved folketeljinga i 2006 eit folketal på 257 379 , som ein stipulerer vil auka til 277 900 i året 2011. Av innbyggjarane rekna 28% seg som etniske māoriar. 23% var under 15 år, og 3,9% utan arbeid.
To byar dominerer Bay of Islands: Tauranga (folketal 103 635) og Rotorua (folketal 65 901). Som eit kompromiss mellom byane, vart byen Whakatane i 1989 vald til sete for regionstyret. I 2007 vart det likevel bestemt at Tauranga skulle ta over denne rolla.. Andre byar i regionen omfattar Te Puke, Kawerau, Katikati og Opotiki. Jordbruk og turisme er dei to hovudnæringsvegane i regionen, og det geotermiske området kring Roturoa er eit populært turistmål.

Regionen er skogkledd, mykje av skogen er kommersielt planta og ivareteken, og det er dessutan eit utstrekt jordbruk i området. Klimaet i kystsona er nesten tropisk, både fuktig og varmt året rundt. I innlandet derimot, kring Roturoa, er gjennomsnittstemperaturen generelt sett 2°C kjøligare. Viktige produkt er kiwi, eple, avocado og tømmer. Som i det meste av New Zealand er sauehald vanleg, men produksjon av mjølkeprodukt og kjøt frå storfe er i aukande grad i ferd med å overta for sauehaldet. 

Vegnettet har vorte utbygd i aukande grad, særskilt vest i Bay of Plenty, på grunn av tiltakande vegtransport av tømmer til hovudhamna i Tauranga. Jarnvegslinjer går mellom Tauranga og Waikatoregionen og til den austlege delen av bukta, men desse fraktar berre gods.

Referansar 

Denne artikkelen bygger på «Bay of Plenty» frå ,  den 19. februar 2008.

Bakgrunnsstoff

 
Regionar på New Zealand
stadnamn av engelsk opphav
Alphen aan den Rijn

Alphen aan den Rijn er ein kommune og by i Nederland i provinsen Zuid-Holland med om lag 70 000 innbyggjarar. Han ligg mellom byane Leiden og Utrecht ved elva Oude Rijn (Gamle Rhinen), der elva Gouwe forgreinar seg. Ruinane av ei gammal romersk festning ligg i byen. 

Kommunen Alphen aan den Rijn inkluderer òg tettstadane Aarlanderveen og Zwammerdam. Byen ligg i det som vert kalla «det grøne hjartet» av Nederland, som er eit noko mindre folkesett område i storbyområdet Randstad.

Namnet Alphen kjem truleg frå den gamle romerske festninga Albanianae, som tyder «busetnaden ved det kvite vatnet».

Ridderhof 
Laurdag 9. april 2011 drap den nederlandske 24-åringen Tristan van der Vlis tre kvinner og tre menn og seg sjølv på kjøpesenteret Ridderhof. Han skaut med ein maskinpistol mot folkemengda inne på senteret. Til saman døyde 7 personar og 16 blei skada.

Bakgrunnsstoff 
Offisiell side
Grunnleggjande informasjon 
Kart

Kjelder 
Denne artikkelen bygger på «Alphen aan den Rijn» frå ,  den 20. februar 2008.

Fotnotar 

Kommunar i Zuid-Holland
Byar i Zuid-Holland
Hoorn

Hoorn er ein kommune og by i Nederland i provinsen Noord-Holland med om lag 70 000 innbyggjarar. Han ligg ved Markermeer om lag 40 km nord for Amsterdam og fekk byrettar i 1357. 

Utanom byen Hoorn består kommunen av tettstadane Zwaag og Blokker.

Hoorn er ein gammal by og var ein av dei største i Holland på 1600-talet. Mange skip gjekk frå her til Asia og framleis står ein del bygg frå denne tida i byen. 

Av kjende innbyggjarar frå Hoorn finn ein tvillingane og fotballspelarane Frank og Ronald de Boer.

Kjelder 
 Denne artikkelen bygger på «Hoorn» frå , og «Hoorn» frå  den 20. februar 2008.

Fotnotar 

Kommunar i Noord-Holland
Byar i Noord-Holland
Velsen

Velsen er ein kommune og by i Nederland i provinsen Noord-Holland med om lag 70 000 innbyggjarar. Han ligg på begge sider av Nordsjøkanalen

På nordsida av Nordsjøkanalen, i Velsen-Noord, ligg det eit stort stålverk, Corus Strip Products IJmuiden, tidlegare kalla Koninklijke Hoogovens. Hovudkvarteret for Koninklijke Nederlandse Redding Maatschappij ligg i IJmuiden.

Kennemerstrand ligg på sørsida av kanalen i enden av Kennemerboulevard som går sør for hamna i byen.

Bakgrunnsstoff 
 Offisiell nettside
 Detaljert kart over Velsen, 
 Kart over Spaarnwoude 
 Mange bilete av IJmuiden (Plattegronden.nl)

Kjelder 
 Denne artikkelen bygger på «Velsen» frå , den 20. februar 2008.

Fotnotar 

Kommunar i Noord-Holland
Lynmelding

Ei lynmelding er ei tekstmelding som går frå ein person til ein anna i sanntid, via ein lynmeldingsprotokoll som IRC, XMPP, etc. Fleire proprietære protokollar er òg i bruk. Brukarar som utvekslar lynmeldingar nyttar lynmeldingsklientar. Avhengig av protokollen som vert nytta vert desse kalla IRC-klientar, XMPP-klientar, etc. Andre kommunikasjonsprogram, som IP-telefoniklientar og videokonferanseklientar kan òg ha innbydt ein lynmeldingsklient.

Internett
Lynmelding
Bergen op Zoom

Bergen op Zoom er ein kommune og by i Nederland i provinsen Noord-Brabant med om lag 65 000 innbyggjarar. 

Bergen op Zoom fekk truleg byrettar i 1266. I 1287 vart byen eit herskap og i 1559 vart herskapet opphøgd til markgrevskap. Fleire familiar styrte Bergen op Zoom fram til 1795. Bergen op Zoom var i denne tida ei mektig festning og hadde eit av dei største arsenala i Dei sameinte Nederlanda.

Bakgrunnsstoff 
 Offisiell nettside
 Kart over heile kommunen 
 Kart over byen

Kjelder 
 Denne artikkelen bygger på «Bergen op Zoom» frå , den 20. februar 2008.

Fotnotar 

Kommunar i Noord-Brabant
Byar i Noord-Brabant
Capelle aan den IJssel

Capelle aan den IJssel er ein kommune og by i Nederland i provinsen Zuid-Holland med om lag 65 000 innbyggjarar. Kommunen ligg i austenden av Rotterdam ved elva Hollandse IJssel.

Capelle aan den IJssel sin mest kjende innbyggjar er statsminister Jan Peter Balkenende, som har budd her sidan 1999.

Bakgrunnsstoff 
 Offisiell nettside
 Capelleaandenijssel.com 
 Kart

Kjelder 
 Denne artikkelen bygger på «Capelle aan den IJssel» frå , den 20. februar 2008.

Fotnotar 

Kommunar i Zuid-Holland
Byar i Zuid-Holland
Assen

Assen er ein kommune og by i Nederland i provinsen Drenthe, der han er hovudstad, med om lag 65 000 innbyggjarar. 

Assen fekk byrettar i 1809.

Assen er mellom anna kjend for motorsykkelbanen som ligg her og for den internasjonale dansekonkurransen i klassisk og latin som vert halde her kvart år i november.

Bakgrunnsstoff 

 Offisiell nettside
 Kart over Assen

Kjelder 
 Denne artikkelen bygger på «Assen» frå , den 20. februar 2008.

Fotnotar 

Kommunar i Drenthe
Byar i Drenthe
Veenendaal

Veenendaal er ein kommune og by i Nederland i provinsen Utrecht med om lag 60 000 innbyggjarar. 

Den opphavlege landsbyen vart grunnlagd på 1500-talet som ein torvkoloni. Veenen er eit gammalt nederlandsk ord for «torv» og daal tyder «dal», så namnet tyder «torvdalen». Det er første etter den andre verdskrigen at byen har vokse seg til ein større by.

Bakgrunnsstoff 
 Offisiell nettside
 Historisk informasjon og bilete

Kjelder 
 Denne artikkelen bygger på «Veenendaal» frå , den 20. februar 2008.

Fotnotar 

Kommunar i Utrecht
Byar i Utrecht
Nieuwegein

Nieuwegein er ein kommune og by i Nederland i provinsen Utrecht med om lag 60 000 innbyggjarar. Han ligg om lag 7 km sør for byen Utrecht og grensar til elva Lek i sør. På andre sida av elva ligg Vianen, i vest IJsselstein og i aust Houten.

Nieuwegein vart grunnlagd 1. juli 1971 då dei tidlegare kommunane Jutphaas og Vreeswijk vart slått saman. 

I og rundt Nieuwegein ligg kanalane Amsterdam-Rijnkanaal og Merwedekanaal.

Bakgrunnsstoff 
 Offisiell nettside

Kjelder 
 Denne artikkelen bygger på «Nieuwegein» frå , den 20. februar 2008.

Fotnotar 

Kommunar i Utrecht
Byar i Utrecht
Katwijk

Katwijk er ein kommune og by i Nederland i provinsen Zuid-Holland med om lag 61 000 innbyggjarar. Byen ligg ved Nordsjøen og grensar til kommunane Noordwijk, Teylingen, Oegstgeest, Leiden og Wassenaar.

Katwijk, ligg 10 km nordvest for Leiden og 16 km nord for Haag, og er i dag ein populær feriestad og tidlegare fiskelandsby. Like i nærleiken ligg slusa bygd i 1807 av F. W. Conrad som Oude Rijn (her kalla Uitwateringskanaal) munnar ut i sjøen. Kysten og inngangen til kanalen er forsterka med dike. 

Fleire internasjonale og interkontinentale transatlantiske telefonkablar kjem i land ved Katwijk.

Bakgrunnsstoff 
 Offisiell nettside
 Detaljert kart 
 Historia til Katwijk

Kjelder 
 Denne artikkelen bygger på «Katwijk» frå , den 21. februar 2008.

Fotnotar 

Kommunar i Zuid-Holland
Byar i Zuid-Holland
Byar ved Nordsjøen
Den Helder

Den Helder er ein kommune og by i Nederland i provinsen Noord-Holland med om lag 60 000 innbyggjarar. Den Helder ligg heilt nord på halvøya Noord-Holland og her ligg den største marinebasen i landet.

Historie 
Huisduinen var den opphavlege, eldre delen av byen, medan Helder i seg sjølv var ei lita grend i nærleiken. På grunn av den strategiske plasseringa heilt på enden av halvøya Noord-Holland, vart det bygd mange festningsverk i området. Området vart kalla Helledore («Helvetesdøra», og seinare Den Helsdeur) på grunn av dei «djevelske» festningsverka som hindra fiendtlege skip å segle inn i Zuidersee. 

Den Helder har spelt ei viktig rolle i nederlandsk skipsfart. Under den nederlandske gullalderen vart skip samla nær Den Helder og frå her sette ein ut på verdshava. I 1820-åra vart Noordhollandsch Kanaal grave frå Amsterdam til Den Helder. Fyret Lange Jaap vart bygd i 1877 og er det høgaste støypejernstårnet i Europa med ei høgd på 63,45 meter.

Kjelder 
 Denne artikkelen bygger på «Den Helder» frå , den 21. februar 2008.

Fotnotar

Bakgrunnsstoff 

Kommunar i Noord-Holland
Byar i Noord-Holland
Byar ved Nordsjøen
Hardenberg

Hardenberg er ein kommune og by i Nederland i provinsen Overijssel med om lag 60 000 innbyggjarar. 

Hardenberg fekk byrettar i 1362.

Kjelder
Denne artikkelen bygger på «Hardenberg» frå ,  den 21. februar 2008.

Fotnotar

Kommunar i Overijssel
Byar i Overijssel
Doetinchem

Doetinchem (plattysk Deutekem) er ein kommune og by aust i Nederland i provinsen Gelderland med om lag 55 000 innbyggjarar. Han ligg ved elva Oude IJssel (Gamle IJssel) i ein region kalla Achterhoek. 

I 2005 vart kommunen Wehl innlemma i Doetinchem.

Bakgrunnsstoff 
 Offisiell nettside
 Turistinformasjon

Kjelder 
 Denne artikkelen bygger på «Doetinchem» frå , den 21. februar 2008.

Fotnotar 

Kommunar i Gelderland
Byar i Gelderland
Terneuzen

Terneuzen er ein kommune og by i Nederland i provinsen Zeeland med om lag 55 000 innbyggjarar, og er den folkerikaste kommunen i provinsen. 

Terneuzen ligg sør for estuaret Westerschelde og ein Westerscheldetunnelen går frå området og vidare til resten av Nederland. 

Byen vart først nemnd i 1325 og ligg strategisk til Terneuzen ved inngangen til vassvegane til Gent i Belgia. I dag er Gent-Terneuzen-kanalen framleis ei viktig ferdselsåre. Hamna i Terneuzen er den tredje største i Nederland etter hamnene i Rotterdam og Amsterdam. 

I følgje segna høyrde den legendariske «Flygande Hollendar» heime i byen. Van der Decken, ein kaptein som forbanna Gud vart fordømt til å segle på havet til evig tid, som skildra i Frederick Marryat sin roman The Phantom Ship og Richard Wagner sin opera.

Byen fekk byrettar i 1584. Før 1877 vart byen ofte kalla Neuzen.

Bakgrunnsstoff 
 Hamna i Terneuzen 
 Offisiell nettside

Kjelder 
 Denne artikkelen bygger på «Terneuzen» frå , den 21. februar 2008.

Fotnotar 

Kommunar i Zeeland
Byar i Zeeland
Byar ved Nordsjøen
Hamnebyar i Nederland
Smallingerland

Smallingerland er ein kommune i Nederland i provinsen Friesland med om lag 55 000 innbyggjarar. Den største byen i kommunen er Drachten med litt over 40 000 innbyggjarar.

Kjelder 
 Denne artikkelen bygger på «Smallingerland» frå , den 21. februar 2008.

Fotnotar 

Kommunar i Friesland
Hoogeveen

Hoogeveen er ein kommune og by i Nederland i provinsen Drenthe med om lag 55 000 innbyggjarar. 

På andre halvdel av 1960-åra var Hoogeven den raskast veksande byen i Nederland. Dette førte til at byrådet valde å fylle att kanalen som vart grave ut under tid då torvinnhausting var den viktigaste næringa her. 

Den eldste dokumenterte personen i verda, Hendrikje van Andel, budde i Hoogeveen fram til ho døydde i august 2005.

Kjelder 
 Denne artikkelen bygger på «Hoogeveen» frå , den 21. februar 2008.

Fotnotar 

Kommunar i Drenthe
Byar i Drenthe
Oosterhout

Oosterhout er ein kommune og by i Nederland i provinsen Noord-Brabant med om lag 55 000 innbyggjarar. 

Byen fekk byrettar i 1809 av Louis Bonaparte.

Bakgrunnsstoff 
Offisiell nettside
Kart

Kjelder
Denne artikkelen bygger på «Oosterhout» frå ,  den 21. februar 2008.

Fotnotar

Kommunar i Noord-Brabant
Byar i Noord-Brabant
Barneveld

Barneveld er ein kommune og by i Nederland i provinsen Gelderland med om lag 50 000 innbyggjarar. 

Ei hending knytt til Barneveld er soga om Jan van Schaffelaar, kommandør i eit kavaleri under krok- og torskekrigen, som hoppa ut frå toppen av kyrkjetårnet i 1482 for å redde livet til mennene sine. 

Området er også opphavet til hønserasen barnevelder.

Bakgrunnsstoff 
 Offisiell nettstad
 Kart

Kjelder 
 Denne artikkelen bygger på «Barneveld» frå , den 21. februar 2008.

Fotnotar 

Kommunar i Gelderland
Byar i Gelderland
Rolv Kristen Øygard

Rolv Kristen Øygard () er ordførar i Skjåk kommune og lokalpolitikar for Senterpartiet. Han vart ordførar etter kommunevalet i 2007. Øygard er bror til ordføraren i Vågå, Rune Øygard.

Bakgrunnsstoff 
 Om kommunevalet 2007 på nettstaden til NRK
 Skjåk kommune

Ordførarar i Skjåk
Øygard, Rolv Kristen
Sp-ordførarar i Oppland
Raknestunet

Raknestunet er ein kristen leirstad på Osterøy i Vestland fylke. Nordhordland Indremisjon driv leirplassen på Raknes i Osterøy kommune. Det blir arrangert leirar både om hausten, nyttår, vinteren, påska og sumaren. Det blir arrangert kristne leirar for folk i alle aldrar på Raknestunet.

Osterøy kommune
Tommy Urhaug

Tommy Urhaug () er Noregs fremste funksjonshemma bordtennisspelar og ein av verdas beste i sin klasse. Han kjem frå Manger i Radøy kommune. Han har 4 VM-gull, 1 VM-bronse, 6 EM-gull og 1 EM-sølv og to femteplassar frå Paralympics frå Athen og Sydney. Urhaug spelar for Stord Bordtennisklubb.

Tommy Urhaug er fødd med ein funksjonsfeil og sit difor i rullestol. Han er likevel ein av Noregs beste spelarar i klassen for funksjonsfriske, og han er på verdsrankinga over dei funksjonsfriske. 
Urhaug har fått prisen for Årets funksjonshemma idrettsutøvar i Noreg under Idrettsgallaen 3 gonger, i 2002, 2007 og 2008.

Bakgrunnsstoff 

 Offisiell heimeside.

Norske handikappidrettsutøvarar
Norske bordtennisspelarar
Folk frå Radøy
Folk frå Stord
Sjøsanden

Sjøsanden er ei sandstrand i Lindesnes kommune. Stranda har særs finkorna sand og er om lag 800 meter lang. Sjøsanden er ei av mange strender som ligg nærast etter kvarandre i Sjøsanden- og Furulundsskogen. Mandal er den sørlegaste byen i Noreg og ein populær turiststad. Om lag midt på Sjøsanden står ei fyrlykt som på folkemunne vert kalla «Bestemor».

Ved Sjøsanden ligg òg Sjøsanden Næringshage.

Kjelder 
 Denne artikkelen bygger på «Sjøsanden» frå , den 21. februar 2008. 

Geografi i Lindesnes
Strender i Noreg